**NADNEVAK**:

**RAZRED**: 8.

**PREDMET**: Hrvatski jezik

**NASTAVNA CJELINA (TEMA):**

**PREDMETNO PODRUČJE**: jezik i komunikacija

**NASTAVNA JEDINICA:** Vrste rečenica po sastavu

**ISHODI PREDMETNOG KURIKULA**:

OŠ HJ A.8.5. Učenik oblikuje tekst i primjenjuje znanja o rečenicama po sastavu na oglednim i čestim primjerima

**PODISHODI (ISHODI NA RAZINI AKTIVNOSTI):**

Učenik:

* aktivira jezično znanje 7. razreda (predikat, subjekt, predikatne dopune, imeničke dopune)
* razlikuje jednostavnu i složenu rečenicu
* definira i objašnjava pojmove: jednostavna proširena, jednostavna neproširena, složena rečenica
* sklapa jednostavne u složenu rečenicu

**STRATEGIJE POUČAVANJA:**

* sažimanje, vrednovanje, jasno izražavanje misli, želja, potreba i osjećaja tijekom razgovora/govorenja, predviđanje (korištenje postojećim znanjima o rečenici za predviđanje sadržaja i provjeru razumijevanja), izrada grafičkog organizatora

**NASTAVNA SREDSTVA I POMAGALA**: udžbenik, računalo, projektor, nastavni listić, zeleno/crvena palica

MEĐUPREDMETNE TEME:

uku C.3.1. 1. Vrijednost učenja. Učenik može objasniti vrijednost učenja za svoj život.

**VREDNOVANJE:**

vrednovanje za učenje – uputiti učenike u zadatke, razgovarati i komentirati, korekcija odgovora vršnjačko vrednovanje – ispravljanje, dopunjavanje odgovora drugih učenika

**TIJEK SATA**

**Uvod (5 min.)**

Razgovor 1 – o učenju, navikama učenja, važnosti učenja

(*Volite li učiti? Zašto učite? Kada učite? Na koji način učite? Je li bitno učiti?*)

Razgovor 2 – aktiviranje predznanja

*Koja se riječ često ponavljala u mojim pitanjima? Što je ta riječ po vrsti riječi? Koja je uloga (služba) toj riječi u rečenici?*

*Što je predikat? Koliko predikata može biti u rečenici?*

**Najava teme (1 min.)**

Podjela rečenica prema broju predikata jest podjela *rečenica prema sastavu*.

(Naslov na ploču.)

**Obrada (30 min.)**

**- usvajanje novih spoznaja –**

1. Načini rečenicu koja ima samo predikat.

*Učim.*

1. Rečenicu *Učim*. proširi subjektom.

*Ja učim. / Marko uči.*

**Rečenica s jednim predikatom naziva se JEDNOSTAVNA REČENICA.**

Rečenica u kojoj ima subjekt i predikat ili samo predikat je **JEDNOSTAVNA NEPROŠIRENA REČENICA.**

1. Proširi rečenicu *Učim.* priložnom oznakom vremena ili načina.

*Učim svaki dan.*

*Učim naglas.*

1. Proširi rečenicu *Učim.* objektom.

*Učim za ispit.*

1. Proširi rečenicu *Marko uči.* apozicijom.

*Dječak Marko uči.*

Rečenica koja ima predikatnu ili imeničku dopunu je **JEDNOSTAVNA PROŠIRENA REČENICA**.

Postoje rečenice i bez predikata. Kako se one nazivaju?

Rečenice bez predikata nazivaju se **NEOGLAGOLJENE REČENICE**.

*Odlično!*


Postoje rečenice u kojima vršitelj radnje nije odrediv. Kako se nazivaju takve rečenice?

Rečenice u kojima vršitelj radnje nije odrediv jest **BESUBJEKTNA REČENICA**.

*Treba se učiti!*

Pogledajmo tj. pročitajmo jedan razgovor između dva prijatelja. (prilog 1)

(*Jeste li se kad našli u ovakvoj situaciji*? *Kako komentirate ovakav način pisanja poruka*?)



Nastavni listić (prilog 2)

|  |  |
| --- | --- |
| Došao sam na igralište. |  |
| Tebe nema. |
| Pričekat ću te. |  |
| Ako možeš doći za 10 minuta. |
| Ništa od toga. |  |
| Pišem zadaću. |  |
| Učim. |
| Čitam lektiru. |

Koja je od rečenica neoglagoljena?

Može li se od više jednostavnih rečenica složiti jedna rečenica?

**Rečenica koja ima dva i više predikata jest SLOŽENA REČENICA**.

Sklopi dvije jednostavne rečenice u jednu složenu smislenu rečenicu.

*Došao sam na igralište, ali tebe nema.*

*Pričeka ću te ako možeš doći za 10 minuta.*

Složi rečenice *Pišem zadaću. Učim. Čitam lektiru*. u jednu rečenicu.

*Pišem zadaću, učim, čitam lektiru.*

Na koji način su nastale složene rečenice?

Nastale su uporabom zareza i veznika.

**Sinteza**

Učenik usmeno izriče sažetak koristeći plan ploče i bilješke u svojoj bilježnici.

**Domaći rad**

Izraditi umnu mapu.

PLAN PLOČE

**Vrste rečenica po sastavu**

Učim. → PREDIKAT

Ja učim. → SUBJEKT, PREDIKAT JEDNOSTAVNA NEPROŠIRENA

Marko uči.

Učim svaki dan. → PREDIKAT, POV

Učim naglas. → PREDIKAT, PON JEDNOSTAVNA PROŠIRENA

Marko uči za ispit. PREDIKAT, OBJEKT REČENICA

Dječak Marko uči. → APOZICIJA, SUBJEKT, PREDIKAT

JEDNOSTAVNA REČENICA

(ima jedan predikat)

**proširena neproširena**

* **neoglagoljena rečenica** – rečenica bez predikata

*Odlično!*

* **besubjektna rečenica** – subjekt nije odrediv

*Treba se učiti!*

|  |  |
| --- | --- |
| Došao sam na igralište. | Došao sam na igralište, **ali** tebe nema. |
| Tebe nema. |
| Pričekat ću te. | Pričekat ću te **ako** možeš doći za 10 minuta. |
| Ako možeš doći za 10 minuta. |
| Ništa od toga. |  |
| Pišem zadaću. | Pišem zadaću**,** učim**,** čitam lektiru. |
| Učim. |
| Čitam lektiru. |

**SLOŽENA REČENICA**


(ima najmanje 2 predikata)

- dvije jednostavne rečenice slažu se u jednu

- veznik, zarez

**PRILOZI**

PRILOG 1



PRILOG 2 – NASTAVNI LISTIĆ

|  |  |
| --- | --- |
| Došao sam na igralište. |  |
| Tebe nema. |
| Pričekat ću te. |  |
| Ako možeš doći za 10 minuta. |
| Ništa od toga. |  |
| Pišem zadaću. |  |
| Učim. |
| Čitam lektiru. |

PRILOG 3

1. Rečenica po sastavu može biti izjavna, upitna i usklična.

2. Ako rečenica ima jedan predikat i dva subjekta, rečenica je jednostavna.

3. Rečenica Vozim bicikl. jest jednostavna neproširena.

4. Rečenica Uvijek se javim. jest jednostavna proširena.

5. Složena rečenica jest svaka rečenica u kojoj ima zarez.

6. Neoglagoljena rečenica je rečenica u kojoj nema subjekta.

7. Složena rečenica mora imati najmanje tri predikata.

8. Složena rečenica nastaje sklapanjem najmanje dviju jednostavnih rečenica.

**Sklopi jednostavne rečenice u složene.**

Doći ćemo. Bit ćemo zadovoljni.

Svi su otišli. On je ostao.

Vraćam se sutra. Donosim ti darove.

**Složene rečenice preoblikuj u jednostavne.**

Doći ću k tebi, no ne znam točno kad.

Imam sve sličice, jedino nemam album.

Učit ću pa otići na igralište.